Merkezê Îrtîbatî û Çapemenîye yê HPGyî bi eşkerayîyêke derheqê çalakîyanê gerîlayan û hêrişanê îşxalî de eşkerayîyêke daye. Eşkerayîye wina ya:
''Netîceya çalakîyanê hêzanê ma de 3 îşxalkerî ameyî cezakerdene. Artêşa tirke ya îşxalkere dewa Sîda ya Şêladizê û herêma Çemçoyî di reyî pê bombayanê qedexekerdeyan û 5 reyî zî pê çekanê kîmyewîyan dayî bombayan ver. Heman wextî de Warê Xoverdayîşî 4 reyî pê teyarayanê şerî, 6 reyî zî pê helîkopteran, bi desan reyî zî pê obus, tank, hawan û çekanê giranan dayî bombayan ver.
Detayê çalakîyan wina yê:
Çarçewa Hemleya Şorişgêre ya Bazanê Zagrosî de herêma Zapî de;
19ê kanûne de dormeyê Sîda de îşxalkerî pê taktîkê sabotajî ameyî derbkerdene.
19ê kanûne de saete 12.00 de herêma Çemçoyî de hêzanê YJA-Starî da îşxalkeran ro û 1 îşxalker ame cezakerdene. Saete 17.40 de herêma Çemçoyî de îşxalkerî pê çekanê giranan ameyî pirodayene û 2 îşxalkerî ameyî cezakerdene.
Hêrişê ke artêşa îşxalkere pê çekanê kîmyewîyan û bombayanê qedexekerdeyan kerdê;
19ê kanûne de artêşa îşxalkere dewa Sîda ya Şêladizê û herêma Çemçoyî di reyî pê bombayanê qedexekerdeyan û 5 reyî zî pê çekanê kîmyewîyan dayî bombayan ver. Îşxalkeran verê mewzîyanê şerî de lastîkî û malzemeyê plastîkî vêşnayî û dûyê înan verda zereyê tunelan.
Hêrişê bînî yê artêşa îşxalkere;
19ê kanûne de warê Deşta Kafya û Girê Biharî yê Garê, Warê Xoverdayîşî yê Saca, Sîda, Çemço, Girê Hekatî, Girê FMyî û Kurojahroyî dîyayî bombayan ver.''
